open-index/open-wikipedia-markdown huggingface dataset:
Myriam Spiteri Debono

**Myriam Spiteri Debono**, nomine nativa *Miriam Zammit* (Victoriae in urbe insulae Gauli nata die 25 Octobris 1952) est politica Melitae. Alumna est universitas Melitensis. Praeses Melitae a die 4 Aprilis 2024 meret.

## Bibliographia 
* Nicole Meilak, "Who is Myriam Spiteri Debono, the former Speaker set to become the next President?" in *Malta Today* (1 Aprilis 2024)

Categoria:Politici Melitae
Categoria:Duces civitatum
Categoria:Alumni Universitatis Melitensis
Categoria:Incolae Gauli
Iosephus Maria

***Iosephus** **Maria***, seu ***Iosephmaria*** (-mariae, *m.*), est nomen masculinum, quod e nomina Hebraica *Iosepho* ac *Maria* componitur. Iosephus et Maria parentes Iesu fuisse dicuntur. Hoc nomen adhibetur in regiones ubi lingua Hispanica in usu est (vulgo *José María*, seu *Josemaría*).

## Homines 
* Iosephus Maria Arizmendiarrieta Madariaga
* Iosephus Maria Aznar
* Iosephus Maria Bocanegra
* Iosephus Maria Campo Serrano
* Iosephus Maria Doria Pamphilj
* Iosephus Maria de Eça de Queirós
* Iosephmaria Escrivá de Balaguer
* Iosephus Maria Eymael
* Iosephus Maria Ganyet Cirera
* Iosephus Maria Iglesias
* Iosephus Maria de Maistre
* Iosephus Maria Martelli
* Iosephus Maria Mir
* Iosephus Maria Neves
* Iosephus Maria Pires
* Iosephus-Maria Sanctius Martinus
* Iosephus Maria Subirachs
* Iosephus Maria Terray
* Iosephus Maria Tomasi

## Notae 
Categoria:Nomina composita
Categoria:Praenomina masculina
Iacobus Milatović

**Iacobus Milatović**, litteris Cyrillicis Јаков Милатовић (Birziminii in urbe natus die 7 Decembris 1986), est oeconomus et politicus Montis Nigri.

In urbe nativa, hodie vulgo *Podgorica* sed eis annis *Titograd* nuncupata, eruditus est. Alumnus est universitatis Montenegrinae in eadem urbe institutae, sed et universitatis Oxoniensis in Anglia ubi gradum magistri ascendit. Praeses Montis Nigri a die 20 Maii 2023 meret.

## Nexus externi 
* Siniša Dedeić, "Ko je Jakov Milatović koji tvrdi da će “Mila poslati u penziju”?" (20 Martii 2023) apud *Istinomer*

Categoria:Alumni Universitatis Montenegrinae
Categoria:Alumni Universitatis Oxoniensis
Categoria:Duces civitatum
Categoria:Oeconomi
Categoria:Politici Montis Nigri
Iosephus Radulphus Mulino

**Iosephus Radulphus Mulino**, vulgo plene *José Raúl Mulino Quintero* ( in urbe natus die 13 Iunii 1959) est politicus Panamae.

Alumnus est universitatis Catholicae Sanctae Mariae Antiquae Panamae in urbe et universitatis Tulane civitatis Ludovicianae. Minister a rebus externis duos fere annos ab 1993 meruit. Mense Martio 2024 praeses nominatus est.

## Nexus externi 
* 

Categoria:Politici Panamae
Categoria:Duces civitatum
Categoria:Ministri rerum externarum
Categoria:Alumni Universitatis Tulane
Categoria:Alumni Universitatis Catholicae Sanctae Mariae Antiquae
Santiago Peña

**Santiago Peña Palacios** (in urbe Assumptionis natus die 16 Novembris 1978) est argentarius et politicus Paraguaiae.

Alumnus est Universitatis Catholicae Assumptionis in urbe nativa et Universitas Columbiae Novi Eboraci in urbe. Minister a vectigalibus a die 5 Ianuarii 2015 usque in 5 Iunii 2017 functus est, praeside Horatio Cartes. Praeses Paraguaiae ipse a die 15 Augusti 2023 meret.

## Bibliographia 
* "Se casó con su primera novia, fue padre a los 17 y 25 años después ya está listo para ser abuelo: la historia de amor de Santi Peña" in *La Nación* (9 Septembris 2022)
* "Paraguay finance minister Peña to run for president: ruling party" (29 Maii 2017) apud *Reuters*

## Nexus externi 
* 

Categoria:Argentarii
Categoria:Politici Paraguaiae
Categoria:Duces civitatum
Categoria:Ministri vectigalium
Categoria:Alumni Universitatis Catholicae Assumptionis
Categoria:Alumni Universitatis Columbiae
Petrus Pavel

**Petrus Pavel** (Planá in urbe natus die 1 Novembris 1961) est miles et politicus Cechiae. Filius inquisitoris militaris, lyceum militare Oppaviense  frequentavit. Alumnus est Academiae exercitus terrestris Vyškov in urbe et academiae militaris Brunensis; gradum miagistri apud Collegium Regium Londiniense ascendit.

Praeses Cechiae a die 9 Martii 2023 meret.

## Bibliographia 
* Jan Lopatka, "Pro-Western former general Pavel favoured as Czechs elect president" (26 Ianuarii 2023) apud *Reuters*

Categoria:Milites Cechiae
Categoria:Politici Cechiae
Categoria:Duces civitatum
Categoria:Alumni Collegii Regii Londiniensis
Categoria:Alumni academiae exercitus terrestris Vyškov
Categoria:Alumni academiae militaris Brunensis
Võ Văn Thưởng

**Võ Văn Thưởng** (Hải Dương in urbe natus die 13 Decembris 1970) est politicus Vietnamiae.

Alumnus est universitatis Nationalis Hochiminhopolitanae universitatisque urbis Hochimonhopolitanae Humanitatum Scientiarumque Socialium, insuper Academiae Politicae Hanoi in urbe.

Praeses Vietnamiae a die 2 Martii 2023 usque in 21 Martii 2024 meruit, quo die demissionem petivit, sociis suis pluribus aere alieno inculpatis.

## Bibliographia 
* Aniruddha Ghosal, "Vietnamese President Vo Van Thuong resigns amid anti-corruption campaign" (20 Martii 2024) apud *Associated Press*

Categoria:Politici Vietnamiae
Categoria:Duces civitatum
Categoria:Alumni Universitatis Nationalis Hochiminhopolitanae
Thomas Sulyok

**Thomas Sulyok**, Hungarice *Sulyok Tamás* (Kiskunfélegyháza in oppido natus die 24 Martii 1956) est iudex et politicus Hungariae. Alumnus est universitatis Szegediensis. Praeses Hungariae a die 5 Martii 2024 meret.

## Bibliographia 
* Justin Spike, "Hungarian parliament elects new president after predecessor resigned in scandal" (26 Februarii 2024) apud *Associated Press*

Categoria:Politici Hungariae
Categoria:Iudices
Categoria:Alumni universitatis Szegediensis
Bola Tinubu

**Bola Ahmed Adekunle Tinubu** (Lacupoli in urbe natus die 29 Martii 1952) est politicus Nigeriae.

Chicagi partim educatus, ubi collegium Ricardi Daley frequentavit, alumnus est universitatis civicae Chicagoensis. Gubernator civitatise Lacupolitanae a die 29 Maii 1999 usque in eundem diem anni 2007 functus est. Praeses Nigeriae a die 29 Maii 2023 meret.

## Notae 
## Nexus externi 
* Aminu Abubakar, "Huge Security Challenges Await Nigeria's New President" (26 Maii 2023) apud ''Barron's''

Categoria:Politici Nigeriae
Categoria:Gubernatores provinciarum
Categoria:Duces civitatum
Categoria:Alumni Scholae Normalis et Universitatis Civicae Chicagoensis
Volychia

**Volychia** (Ucrainice *Вовчанськ*) est urbs regionis Charcoviensis Ucrainae. Ad Flumen Lupinum (*Вовча*), Tanaitis Minoris accolam, sita est. Incolas 17 459 habuit anno 2022.

thumb|left|Volychiae tabula anno 1787 delineata
## Historia
Iam saeculo octavo et nono oppidum a Chazaris munitum hic loco fuerat, sed postea desertum et oblitum est. Anno 1674 Alexio Michaelis filio regnante arx ad flumen Lupinum aedificata est; Aquae Lupinae (''Volč'i Vody*) nominabantur. Ab anno 1765 pars gubernii Charcoviensis (tunc Slobodskio-Ukrainensis), ab anno 1780 circuli caput. Saeculo undevicesimo et vicesimo urbs crescebat. 

## Notae
## Nexus externi
* De Volychia in *Lexico encyclopaedico Brockhaus et Efron.''

Categoria:Urbes Ucrainae
Categoria:Regio Charcoviensis
Categoria:Condita 1674
Conotopum

**Conotopum** (Ucrainice *Конотоп*) est urbs regionis Sumensis Ucrainae. Inter Polessiam et silvisteppam sita est. Incolas  habuit anno 2022.

[thumb|left|[Turris aquaria Conotopensis, anno 1929 a Vladimiro Šuchov constructa]]
## Historia
Saeculo septindecimo de his locis Polonia et Russia contendebant. Anno 1634 arx Polonica hic aedificata est. Post rebellionem Bogdani Chmielnicii urbs hetmanatus Conotopum factus est; hic anno 1672 articuli Conotopenses (*Конотопські статті*) conscriptae sunt. Post annum 1654 in in imperio Russico, ab anno 1781 caput circuli (ab anno 1802 gubernii Czernichoviensis).

## Notae
## Nexus externi
* De Conotopo in *Britannica*
* De Conotopo in *Lexico encyclopaedico Brockhaus et Efron.*

Categoria:Urbes Ucrainae
Categoria:Regio Sumensis
Categoria:Condita 1634
Antonius Maria

***Antonius Maria*** est nomen masculinum, quod ex *Antonio* masculino nomine Latino et *Maria* feminino nomine Hebraico componitur. Ecclesia Catholica Romana festum Sancti Antonii Mariae Zachariae conditoris Ordinis Barnabitarum die quotannis 29 Iunii celebrat.

## Homines 
* Antonius Maria Anderledy
* 
* Claudius Antonius Maria François
* Antonius Maria Javierre Ortas
* 
* Antonius María Rouco Varela
* Antonius Maria Schyrleus
* Antonius Maria Valsalva
* Andreas Antonius Maria van Agt
* Antonius Maria Vegliò
* Antonius Maria Zacharias

## Notae 
Categoria:Nomina composita
Categoria:Praenomina masculina
Achyrum

**Achyrum** (Ucrainice *Охтирка*) est urbs regionis Sumensis Ucrainae. Ad flumen eiusdem nominis in Vorsclam fluens prope ad ostium eius situm est. Incolas 46 660 habuit anno 2022.

thumb|Achyri tabula anno 1787 delineata
## Historia
In ducatu Severiensi oppidum hoc loco munitum est, sed post bella Mongolica desertum est. Saeculo septindecimo de his locis Polonia et Russia contendebant; anno 1641 arx Polonica condita est, anno 1647 a Russis reaedificata. Ab anno 1708 caput circuli gubernii Kioviensis, ab anno 1780 gubernii Charcoviensis. Saeculo duodevicesimo Achyrum urbs *terrae Slobodensis* (*Slobožanščina*) maxima erat, maior quam Sumae et Charcovia.

## Incolae noti
* Cyriacus Kondratovič

## Notae
## Nexus externi
* De Achyro in *Britannica*
* De Achyro in *Lexico encyclopaedico Brockhaus et Efron.*

Categoria:Urbes Ucrainae
Categoria:Regio Sumensis
Categoria:Condita 1641
Husainus Amīr ʿAbd al-Lahīān

**Husainus Amīr ʿAbd al-Lahīān**, litteris Perso-Arabicis حسین امیرعبداللهیان (Damghan in urbe natus die 23 Aprilis 1964; malo casu mortuus die 19 Maii 2024) fuit politicus Iraniae. 

Alumnus fuit scholae coniunctionum internationalium Teherani iuxta ministerium rerum externarum, ubi recentius docuit; insuper universitatem Teheranensem frequentavit gradumque doctoris ascendit. Iam minister vicarius rerum externarum annis 2010 meruerat; ipse minister a rebus externis die 25 Augusti 2021 promotus est. Cum praeside Ibraimo Ra’īsī in Atropatenam mense Maio 2024 iter fecit; unde rediens inter montes provinciae Iraniensis Atropatenae Orientalis, helicoptero procellarum causa dirupto, occisus est.   

## Bibliographia 
* Scarlett Haddad, "Pour Abdollahian, la région est à un tournant décisif" in ''L'Orient-Le Jour* (12/13 Februarii 2024)

## Nexus externi 
* "Amir-Abdollahian: The Soft Face of Iran’s Hard Power" (2016) apud *Middle East Institute''
* Curriculum vitae apud ministerium rerum externarum Iraniense

Categoria:Politici Iraniae
Categoria:Ministri rerum externarum
Categoria:Alumni Universitatis Teheranensis
Categoria:Alumni Scholae Coniunctionum Internationalium (Teheranum)
Categoria:Malo casu mortui
Asif Ali Zardari

**Asif Ali Zardari**, litteris Perso-Arabicis آصف علی زرداری (Karachi in urbe natus die 26 Iulii 1955) est politicus Pakistaniae. Viduus est primae ministrae Benazir Bhutto qui anno 2007 necata est.

Sub regimine mulieris Asif Ali Zardari minister vectigalium mutuandorum annis 1990 factus est. Recentius bis praeses Pakistaniae meruit, a die 9 Septembris 2008 usque ad eundem diem 2013, iterum a die 10 Martii 2024.

## Notae 
## Bibliographia 
* Luke Harding, "interview with Asif Ali Zardari" in *The Guardian* (29 Septembris 2000)
* Hafeez Tunio, "Dastar bandi: Zardari takes over as chief of his own tribe" in *Tribune* (30 Decembris 2014)

## Nexus externi 
Categoria:Politici Pakistaniae
Categoria:Duces civitatum
Christina Kangaloo

**Christina Kangaloo**, vulgo plene *Christine Carla Kangaloo* (in urbe Sancti Ferdinandi nata die 1 Decembris 1961) est politica Trinitatis et Tabaci.

Alumna est universitatis Indiarum Occidentalium et scholae iuris Hugonis Wooding. Ministra iuxta primum ministrum a die 15 Octobris 2002, ministra rerum iuridicarum a die 14 Maii 2005, ministra ab eruditione et scientia a die 8 Novembris 2007 usque in 25 Maii 2010 meruit, primo ministro Patricio Manning. Deinde praeses senatus a die 23 Septembris 2015 usque in 17 Ianuarii 2023 functa est. Denuo praeses Trinitatis et Tabaci die 20 Martii 2023 inaugurata est.

## Bibliographia 
* Ria Taitt, "From Red House to President's House: Rowley: Christine Kangaloo fits the bill to be President" in *Trinidad Express* (7 Ianuarii 2023)

Categoria:Politici Trinitatis et Tabaci
Categoria:Alumni Universitatis Indiarum Occidentalium
Categoria:Alumni Scholae Iuris Hugonis Wooding
Categoria:Duces civitatum
Categoria:Ministri eruditionis
Bassirou Diomaye Faye

**Bassirou Diomaye Diakhar Faye** ( in oppido natus die 25 Martii 1980) est politicus Senegaliae. E populo Serer ortus, filius politici socialistae, in pago nativo educatus est. Alumnus est universitatis Dakarensis et Scholae nationalis administrationis in eadem urbe. Praeses Senegaliae a die 2 Aprilis 2024 meret.

## Bibliographia 
* Annika Hammerschlag, "‘We are finally free’: Senegal hails new anti-establishment president" in *The Guardian* (27 Martii 2024)

## Nexus externi 
* "Senegal's incoming president to take office with two first ladies" (1 Aprilis 2024) apud *France 24*
* "Senegal President Faye names opposition leader Ousmane Sonko as prime minister" (3 Aprilis 2024) apud *France 24*

Categoria:Politici Senegaliae
Categoria:Duces civitatum
Categoria:Alumni Universitatis Dakarensis
Categoria:Alumni Scholae Nationalis Administrationis et Magistraturae (Dakar)
Categoria:Serer
Simon Harris

**Simon Harris** (Greystones in oppido natus die 17 Octobris 1986) est politicus Hiberniae. In oppido nativo educatus est, deinde et Dublini, ubi Institutum Technologicum Dublinense breve temporis spatium frequentavit sed sine lauris decessit.

Annum aetatis agens vigesimum quintum, omnium iuvenissimus, legatus est parlamento Hibernico mense Februario 2011. Minister a valetudine a die 6 Maii 2016 usque in 27 Iunii 2020 functus est, atque ab hoc die usque in 9 Aprilis 2024 minister ab eruditione superiore. A quo die primus minister meret, Leoni Varadkar successor.

## Bibliographia 
* Tabitha Monahan, "Simon Harris in Profile" in *Irish Independent* (22 Martii 2024)
* Fiachra O Cionnaith, "Government put on 'notice to quit' as Harris narrowly survives no-confidence vote" in *Irish Examiner* (21 Februarii 2019)

Categoria:Politici Hiberniae
Categoria:Gubernatores civitatum
Categoria:Ministri valetudinis
Categoria:Ministri eruditionis
Quatuor Tempora

[thumb|[Torta Quatuor Temporum (Anglice *Ymber Day Pie*), crustulum iuxta manuscriptum mediaevalem confectum.]]
**Quatuor Tempora** sunt liturgica celebratio Christiana ritus Romani propria et in nonnullis aliis ecclesiis occidentalibus (ut puta Anglicana) inventa.

Quatuor Tempora inter antiquissima elementa liturgiae Romanae connumerantur, forsitan saeculo tertio iam orta, certe saeculo quarto celebrata, a Leone Papa I "apostolica traditione" consecrata dicta, e qua deducitur origo eorum iam initio saeculi quinti oblivione coopertam esse. In ritu Romano usque ad annum 1970 ubique celebrabantur, iuxta Kalendarium Romanum novum post Concilium Vaticanum II introductum suppressa sunt, anno 2002 celebratio eorum ad libitum iterum concessa est.

Quatuor Tempora feria IV, VI, et sabbato unius hebdomadae ad initium cuiusque temporis anni celebrantur, nempe:

* hiemalia post festum sanctae Luciae (13 Decembris), id est hebdomada III Adventus;
* vernalia post Dominicam I Quadragesimae;
* aestiva post Pentecosten, scilicet infra octavam Pentecostes;
* autumnalia post festum Exaltationis Sanctae Crucis (14 Septembris), id est hebdomada III Septembris.

Quae dispositio a Gregorio VII introducta est; antea autem dies Quatuor Temporum partim saltem a luna dependebant.

Cum in missa Romana (antiqua) lectiones ordinarie duae tantum habeantur, Feria IV Quatuor Temporum lectiones missae sunt tres, sabbatis autem septem, quarum quinqua semper e libro Danielis legitur.

Systema primigenium Quatuor Temporum ad festa naturae Romana supplenda ortum esse videtur, Quatuor Temporibus aestivis scilicet pro feriis messis religionis Romanae, Q. T. autumnalibus pro feriis vindemialibus, Q. T. hiemalibus vero pro feriis sementinis. Quarta autem series, vernalis nempe, postea addita est. 

A Quatuor Temporibus *tempura*, alimentum Iaponicum carnem non continens, ergo his diebus, quibus ieiunium servabatur, permissum esu, nomen suum accepit. Contigit, ut istis diebus tributa publica (e.g. pro metallorum operibus) solvenda essent.

## Nexus externi
*"Quatember-Tage" - apud: *Herders Gottesdienst-Lexikon*

## Notae 
Categoria:Feriae Christianae
Quantitas substantiae

thumb|Unitates SI et constantes physici:  moles *mol* et numerus Avogadro NA.

 ( notata) est dimensio chemica quae numerum rerum elementarium (, atomorum vel molecularum vel iontum) in quadam materie mētītur. Aliquando etiam appellatur  et .

In Systemate Internationali Unitatum, quantitas substantiae est mensio primaria, cuius unitas est moles, cui  elementa congruunt (ubi  est ). Idcirco quantitas cuiuscumque substantiae aestimatur  molium, ubi  est numerus omnium elementorum in substantia inventorum. Species materiei exemptae notatur subscripta; , quantitas natrii chloridi (NaCl) scribitur .

Secundum , constanti Avogadrianae   congruunt.

## Notae 
* Compositum chemicum
* Elementum chemicum
* Moles (unitas)
* Systema internationale unitatum

Categoria:Mensura
Categoria:Physica
Categoria:Unitates physicae
Astrida

(), vulgo *Astrid*, est nomen et praenomen muliebre, Nordica origine. Antiquum nomen *Ástríðr* e vocabula *áss* ('deus') atque *fríðr* ('pulcher' seu 'amatus') originem ducit. Hodie saepe adhibetur apud Danicos, Norvegicos, atque Suecicos, ubi hypocoristicum ***Asta*** etiam in usu est. 

## Quae hoc nomen habuerint 
* Astrid (principissa Belgica)
* 
* , uxor regis Belgarum Leopoldi III

## Quae hoc praenomen habuerint 
* Astrid Lindgren
* Astrid Mannes
* Astrid Meyer-Schubert
* Asta Nielsen

## Notae 
* 1041 Asta, asteroides
* 1128 Astrid, asteroides

Categoria:Nomina
Categoria:Praenomina Danica
Categoria:Praenomina feminina
Categoria:Praenomina Norvegica
Categoria:Praenomina Suecica
Categoria:Praenomina Theodisca
Lisa

***Lisa*** est praenomen femininum. Ut Elisa et Elsa, hypocoristicum nominis Hebraici Elisabethae est. Hodie saepe adhibetur apud Americanos atque Anglicos, Batavos, Italicos, Scandinavosque.

## Mulieres 
* 
* , mulier Italica quae efficta in tabula Leonardi Vincii *Iucunda* (vulgo *La Gioconda*), vel *Monna Lisa*, est
* Lisa Kudrow
* Lisa Meitner
* Lisa Murkowski
* Lisa Paus
* Virna Lisa Pieralisi

## Notae 
* 3976 Lise, asteroides
* *Eurema lisa*
Categoria:Nomina hypocoristica
Categoria:Praenomina feminina
Categoria:Praenomina Anglica
Categoria:Praenomina Batava
Categoria:Praenomina Danica
Categoria:Praenomina Italica
Categoria:Praenomina Norvegica
Categoria:Praenomina Suecica
Categoria:Praenomina Theodisca
Pleone

() sive  (; Graece Πληίονη, a πλείων ‘amplior’, ‘amplificatrix’) in mythologia Graeca est nympha Oceanidum et custos gregum amplificandorum. 

Titanum Oceani Tethyosque dicitur filia, Atlantis uxor, et Pleiadum mater. Ovidius narrat Mercurium (Graece Ἑρμῆς) esse Maiae Pleiadis filium ac Pleones nepotem. Secundum autem Hyginum mythographum, Musaeus polyhistor scripserit Hyantem Hyades Pleiadesque haud Pleones Atlantisque, sed Aethrae Atlantisque esse liberos.

Ab ea Pleione sive Pleone, stella inter Pleiades gregem stellarum, nominatur.

## Notae
Categoria:Mythologia Graeca
Categoria:Nymphae
Categoria:Oceanides
Vladimirus Prelog

thumb|Vladimirus Prelog.
**Vladimirus Prelog** (natus Seraii die 23 Iulii 1906; mortuus Turicum die 7 Ianuarii 1998) fuit chemicus Helveticus origine Croata qui, anno 1975 Praemium Nobelianum chemiae cum Ioanne Cornforth accepit, ratione studii stereochemiae ac reactionis chemicae organicae.

Alumnus Instituti Technologiae Cechiae, professor Scholae Superioris Polytechnica Foederalis Turicensis fuit.

## Notae 
## Nexus externi 
Categoria:Chemici Helvetiae
Categoria:Praemium Nobelianum Chemiae
Ioannes Cornforth

thumb|Ioannes Cornforth anno 1975.
**Ioannes Warcup Cornforth** (natus Sydneii die 7 Septembris 1917; mortuus Sussexiae die 8 Decembris 2013) fuit chemicus Britannicus origine Australiana, qui anno 1975 Praemium Nobelianum chemiae cum Vladimiro Prelog accepit, ratione studii stereochemiae et catalysis enzymi.

Alumnus Universitatis Sidneiensis et Universitatis Oxoniensis fuit.

## Notae 
## Nexus externi 
Categoria:Alumni Universitatis Oxoniensis
Categoria:Alumni Universitatis Sidneiensis
Categoria:Chemici Britanniae
Categoria:Praemium Nobelianum Chemiae
Danielus Georgius Morhofius

thumb|Danielus Georgius Morhofius
**Danielus Georgius Morhofius** (natus Vismariae die 6 Februarii 1639, obiit Lubecae die 30 Iulii 1691) fuit eruditus et rerum gestarum scriptor Germanicus. Anno 1665, professor eloquentiae in Academia Holsatorum Chiloniensi factum est.

## Opera selecta 
* *Danielis Georgii Morhofii* [...] *Miscellanea poetica. Accedunt epigrammata selecta*, Kiloni 1666.
* *Danielis Georgii Morhofii Polyhistor sive De Notitia Auctorum et Rerum Commentarii, Qvibus præterea varia ad omnes disciplinas consilia et subsidia proponuntur*, Lubecae 1688-1692, 2 vol.

## Nexus externi 
* Pagina interretialis VIAF

* Danielus Georgius Morhofius in: Catalogus Professorum Rostochiensium

Categoria:Eruditi Germaniae
Categoria:Professores Universitatis Chiloniensis
Okan Buruk

(in Constantinopoli die  natus) Turcicus lusor exercitorque fuit pediludii. Hodie exercitor est turmae Galatasaray.

## Notae
Maurus Icardi

(in Urbs Rosariensis die 19 Februarii 1993 natus) est pedilusor Argentinus. Nunc in quadrigis Galatasaray ludit.

## Notae 
Categoria:Pedilusores Argentinae
Excommunicatio

est institutionalis censurae religiosae actus, qui in communitate religiosa privare, suspendere, vel circumscribere consuit aut quaedam iura in ipsa restringere, praesertim eos esse in communione cum aliis sodalibus congregationis et sacramenta recipiendi.

Ab omnibus antiquis ecclesiis Christianis (ut Ecclesia Catholica Romana, Ecclesiae Orthodoxae Orientales, et Christianitas Orthodoxa), necnon ab aliis Christianis confessionibus, sed generalius etiam usurpatur ad similes rationes institutionales praxis exclusivarum religiosarum. et vitans inter alios coetus religiosos. Vetus Ordinis Amish etiam notum est excommunicare fideles, quae vel visa vel nota sunt ad praevaricationem regulae, vel ad ecclesiae interrogationem, ad usum vitandum notum. Testes Iehovae utuntur vocabulo disfelificationis ad formam excommunicationis referendam.

*Excommunicatio* verbum significat proprium hominem vel coetus extra communionem ponere. In quibusdam confessionibus, excommunicatio spiritualis fidelis vel coetus condemnationem amplectitur. Excommunicatio exilium, vitationem, et verecundiam comprehendere potest, secundum coetus, delictum quod excommunicatio causavit, vel communitatis religiosae normas vel normas. In responsione, manifestae paenitentiae gravis actus revocatur.

## Bibliographia
* "Atlanta Mennonite congregation penalized over gays." *The Atlanta Journal and the Atlanta Constitution,* 2 Ianuarii 1999.
*Beck, Martha N. 2005. *Leaving the Saints: How I Lost the Mormons and Found My Faith.* Crown.
* D'anna, Lynnette. 1993. "Post-Mennonite Women Congregate to Address Abuse," *Herizons,* 1 Martii 1993.
* Esau, Alvin J. 2004. "The Courts and the Colonies: The Litigation of Hutterite Church Disputes." University of British Columbia Press. 
* Gruter, Margaret, et Roger Masters. *Ostracism: A Social and Biological Phenomenon, (Amish) Ostracism on Trial: The Limits of Individual Rights.* Gruter Institute.
* Garrett, Ottie, et Irene Garrett. 1998. *True Stories of the X-Amish: Banned, Excommunicated, Shunned.* Horse Cave Kentukiae: Nue Leben.
* Garret, Ruth, et Rick Farrant. 2003. ''Crossing Over: One Woman's Escape from Amish Life.* Franciscopoli: Harper.
* Hostetler, John A. 1993. *Amish Society.* Baltimorae: Johns Hopkins University Press.
* Juhnke, James.1989. *Vision, Doctrine, War: Mennonite Identity and Organization in America, 1890–1930.*(The Mennonite Experience in America, 3. Scottdale, PA, Herald Press.
* Ludlow, Daniel H., ed. 1992. *Encyclopedia of Mormonism.* Macmillan Publishing.
* MacMaster, Richard K. 1985. *Land, Piety, Peoplehood: The Establishment of Mennonite Communities in America 1683–1790.* Kitchener & Scottdale: Herald Press.
* Melton, J. Gordon, ed. *Encyclopedia of American Religions.* ISBN 0-8103-6904-4.
* Scott, Stephen. 1996. *An Introduction to Old Order and Conservative Mennonite Groups.'' Intercourse Pennsylvaniae: Good Books.
* Stammer, Larry B. 2004. "Mormon Author Says He's Facing Excommunication." *Los Angeles Times,* 9 Decembris 2004.

## Nexus externi
Categoria:Religio Christiana
Categoria:Criminologia
Albertus Üksip

thumb|Monumentum Alberti Üksip Narvae aedificatum
**Albertus Alexander Üksip**, Narvae die 8 Decembris 1886 natus, Revaliae die 10 Augusti 1966 mortuus, fuit histrio et botanicus (hieraciologus) Estonicus. Cum haud pauca opera eius Russice publici iuris facta sint, ubi nomen eius abecedario Cyrillico **Альберт Яковлевич Юксип** scriberetur, praeter orthographiam rectam **Üksip** variantes **Ueksip**, **Üxip**, **Juksip** necnon **Juxip** inveniuntur.

## Vita 
A teneris annis studiis botanices incumbere voluit, quod tamen propter penuriam pecuniae facere nequivit. Tamquam ratiocinator in molinis lini laboravit, tempore otii artem scaenicam colens. Anno autem 1923 tamquam histrio professionalis theatri nationalis ‘Estonia’ dicti operari coepit, ubi 160 partes egit, usquequo anno 1949 muneribus vacavit. Tum botanicae se devovens, in investigandis praesertim Hieraciis bene meruit. Hieracia totius Unionis Sovieticae descripsit, inter quae 141 species novas repperit, exempli gratia *Hieracium aphanum* Üksip, speciem Estoniae endemicam, vel *Hieracium trichobrachium* Üksip, ad Petschoram inventum. Herbarium eius in Universitate Tartuensi osservatur. versio Anglica, 2002)
* *Eesti NSV floora* (tomus septimus: *Hieracium*, 1961)

## Honores 
In eius honorem *Hieracium ueksipii* Schljakov, species in boreali parte Rossiae Europaeae crescens, nominatum est. 

## Notae 
Categoria:Nati 1886
Categoria:Mortui 1966
Categoria:Botanistae
Categoria:Histriones
Categoria:Eruditi Estoniae
Categoria:Actores Estoniae
V.N.I.C.A.

[thumb|upright=0.8|[Insigne societatis saeculo undevicensimo, sine sententia politica ad fascismum pertinente.]]
**Westersch Litterarisch Gezelschap V.N.I.C.A.** (acronymum *Uno Nomine Iuncti Colimus Amicitiam*), sive **Societas V.N.I.C.A.** et vulgo **Unica** tantum, est vetustissima discipulorum Amstelodamensium societas, quae anno 1850 a studiosis Nederlandensibus ad operam litteris dandam atque amicitiam inter sese colendam condita est. Anno 1852, ad societatem  accessa, anno 1975 discessa est.

## Nexus externi 
* situs proprius
* historia multis verbis in archivis municipalibus Amstelodami
## Notae 
Categoria:Amstelodamum
Categoria:Societates
Categoria:Constituta 1850
Dies menstruae hygienesque

[thumb|[Logotypus Dies mensurae hyginesque.]]
[thumb|Commemoratio Dies in [Bangladesa.]]
**Dies menstruae hygienesque** est dies internationalis ad sensum de menstrua, hygiene et iura feminarum promovendum quae die 28 Maii quoque anno celebratur ab anno 2014.

Origo dies duratio mensurae ispa quinque dies et cyclus menstrualis 28 dies sunt. Ac dies ius ad materias menstruae et hygiene cum dignitate pars iurum humanorum postulat.

## Notae 
*Dies mundialis latrinae

## Nexus externi 
*Situs publicus

Categoria:Ritus Maii
Categoria:Gynaecologia
Categoria:Feminae
Categoria:Iura humana
Rajogi

[thumb|[Ars coquinaria Coreana: *rajogi* sive "pullina e capsico."]]
**Rajogi**, sive scriptura Coreana 라조기 ('pullina e capsico'; nomen e Sinensi 辣椒鸡 *làjiāojī* mutuatum), est ferculum Coreanum traditionis Sinensis quod a pullina e capsicis Sichuanensi fortasse derivatur. A quo ferculo etiamnunc non omnino differt: frusta autem pullina fariná involuta primo tempore friguntur. Simili modo *rajoyuk* (라조육) e carne porcina paratur.

## Nexus externi 
* Brief introduction to Korean Chinese food (Junghwa-yori, 중화요리, 中華料理)"
* Praeceptum apud *Reddit*
* De gastronomia Coreana: imago nostra ex hoc situ demitur

Categoria:Ars coquinaria Coreana
Categoria:Fercula e capsicis
Categoria:Fercula pullina
Categoria:Verba Coreana
Llajua

[thumb|[Embamma *Llajua*]]
**Llajua** (nomen linguae Quechuae, pronuntiatione Hispanica []) seu **llaswa** est embamma vel salsa in Bolivia parata, impenso principali fructu maturo *Capsici cardenasii* aut *C. pubescentis*. Commiscentur capsica, lycopersica, folia *Porophylli ruderalis*.

## Nexus externi 
* Praeceptum apud *Clovegarden*
* "Llajua or llajwa (a spicy Bolivian salsa)" apud *International Cuisine*

Categoria:Embammata
Categoria:Alimenta e capsicis
Categoria:Ars coquinaria Boliviana
Categoria:Verba Quechua
Llatan

[thumb|Ferculum [ars coquinaria Peruviana|Peruvianum *anticucho*, carnibus ex embammate viridi *llatan* tinctis]]
**Llatan** (nomen linguae Quechuae)  est embamma vel salsa in Peruvia parata, praesertim in pago Arequipensi, impenso principali fructu immaturo *Capsici pubescentis*. Ab embammate Boliviano *llajua* differt praesertim quia colorem viridem monstrat. Commiscentur capsica, folia *Tagetis minutae* (sunt qui et folia *coriandri* iniciunt), cepa, allium, acetum.

## Nexus externi 
* "Aprende a preparar “llatan”, salsa típica de Arequipa" (31 Iulii 2022) apud *Correo*
* "Recetas de Llatan Arequipeño" apud *Cocina Peruana*

Categoria:Embammata
Categoria:Alimenta e capsicis
Categoria:Ars coquinaria Peruviana
Categoria:Verba Quechua
Iacobus le Moyne

**Iacobus** (Francogallice *Jacques*) **le Moyne**, Dieppae circa annum 1533 natus et Londinii anno 1588 mortuus, fuit explorator Francicus, pictor librorum, et scriptor Latinus, qui, in expeditione  Floridam anno 1564 visitans, Indos Americanos primus  pinxit. Hugenotus in Anglia post expeditionem vixit.
thumb|upright=0.8|*Floridensium in insulas trajectus, ut genio indulgeant.* Homines gentis , Iacobi le Moyne opus.
 
*Brevis narratio eorum quae in Florida Americae provincia Gallis acciderunt* est liber Iacobi le Moyne nobilis.

## Nexus externi 
* *Brevis narratio eorum quae in Florida Americae provincia Gallis acciderunt*, Francoforti ad Moenum 1591.

Categoria:Auctores Latini Renascentiae
Categoria:Exploratores Americae Septentrionalis
Categoria:Hugenoti
Categoria:Pictores librorum
Categoria:Scriptores Franciae
Robertus Franciscus Kennedy Iunior

**Robertus Franciscus Kennedy Iunior** (natus *Robert Francis Kennedy Junior* die 17 Ianuarii 1954), compendio **RFK Jr.** vulgo appellatus, est politicus Americanus, advocatus , , et , qui, voluntate praesidis designati Donaldi Trump, vigesimus sextus  nominabitur. Candidatus nullius factionis in  erat. Quibus autem factis, auxilium Donaldo Trump dedit. Progenies , filius Roberti F. Kennedy Senatoris et  ac nepos Ioannis F. Kennedy Praesidis et Eduardi M. Kennedy Senatoris est.

In bello Israëliano-Hamasiano, Israëli favet. 

## Notae
## Nexus externi
* *Ballotpedia*

Categoria:Alumni Universitatis Harvardianae
Categoria:Alumni Scholae Scientiarum Oeconomicarum et Politicarum Londiniensis
Categoria:Alumni Universitatis Virginiae
Categoria:Politici Civitatum Foederatarum
Braarudosphaera bigelowii

thumb|Testa *Braarudosphaerae bigelowii* dodecahedri formam exhibens (imago sub microscopio electronico visa).
***Braarudosphaera bigelowii*** est species algarum unicellularium ordinis Coccolithalium, cuius testa dodecahedri formam exhibet.

*Braarudosphaerae* testam (sceletum nempe externum) e duodecim squamis pentagonalibus (quae ergo pentalithi dicuntur) calcareis constitutam habent, quae squamae simul dispositae dodecahedron regulare efformant. Nomen huius generis Trygve Braarud, botanistam Norvegicum commemorat, species autem hodiernae intra hoc duae sunt, *B. bigelowii* (Gran & Braarud) Deflandre et *B. magnei* Lefort. Ambae species marinae et plancticae sunt.

*Braarudosphaera bigelowii* celeberrima est primo propter longaevitatem suam, cum fossilia huius speciei in petris Cretaceis (ante circiter 100 000 000 annorum formatis) inventae sint, e quo constat hanc speciem exstinctionem ad terminum Cretacei Palaeogenique superfuisse; secundo autem propter organellum apud nulla alia Eukaryota inventum, nitroplastum scilicet, cuius gratia haec alga nitrogenium atmosphaericum assimilare potest.

## Notae 
Categoria:Organismi aquatici
Categoria:Protista
Categoria:Species plantarum
Hugo Theorell

thumb|Hugo Theorell.
**Hugo Theorell** (natus Lincopiae die 6 Iulii 1903; mortuus Holmiae die 15 Augusti 1982) fuit biochemicus Suecicus, qui enzymis studuit et anno 1955 Praemium Nobelianum physiologiae et medicinae accepit, ratione studii oxidasis. 

Alumnus Instituti Carolini deinde apud Institutum Pasteuranum studuit.

## Notae 
## Nexus externi 
Categoria:Biologi Sueciae
Categoria:Praemium Nobelianum Medicinae
Iosephus Emmanuel

**Iosephus Emmanuel**, vel **Iosephus Manuel**, est nomen masculinum, quod e nomina Hebraica *Iosephus* ac *Emmanuel* componitur. Usitassimum apud Hispanicus (Hispanice *José Manuel* vel *Josema*) ac Italicos (Italice *Giuseppe Emmanuele*) aetatibus Baroca hodiernaque est.

## Homines 
* Iosephus Manuel Albares
* Iosephus Manuel Balmaceda
* Iosephus Manuel Barroso
* Iosephus Manuel da Câmara
* Iosephus Manuel García-Margallo
* Iosephus Emmanuel Imbamba
* Iosephus Emmanuel Miniana
* Iosephus Manuel Rey
* Iosephus Manuel Reina
* Emmanuel Iosephus Sieyès

## Notae 
Categoria:Nomina composita
Categoria:Praenomina masculina
Walcalinus

**Walcalinus** aut **Walklynus** (aut **Walkelin** Anglice) (mortuus anno 1098) erat primus Episcopus Wintoniensis Normannus. Ecclesiam Cathedralem Wintoniensem anno 1079 aedificare coepit et Vetus Monasterium delendum curavit. Cathedralis administrationem reformavit, quamquam Lanfrancus archiepiscopus Cantuariensis consilium suum monachos sacerdotibus supponendi impedivit. Walcalinus in re publica Angliae illustris erat. Nonnullis mensibus Angliae interrex pro Gulielmus II erat.

## Initio officii 
Walcalinus sub Gulielmo I capellanus regis laboravit. Ante Victoriam Anglicae Normannicam, erat forsitan canonicus in Ecclesia Cathedrali Rothomagensi.

Mense Aprili 1070, concilio Wintoniensi, legati pontificii Stigantum Episcopum Wintoniensem deposuerunt, excommunicatum a quinque pontificibus quod Cantuariensis Archiepiscopus erat simul Episcopus Wintoniensis. Walcalinus 30 Maii 1070 ab Ermenfrido legato Papae consecratus est.
thumb| Cathedralis Wintoniensis meridionalis transeptum, constructum Walkelino plerumque Episcopo
thumb| Crypta Cathedralis Wintoniensis, constructa Walcalino Episcopo

## Familia 
Simeon, frater Walcalini, erat monachus Rotomagi, deinde Wintoniensis Prior, et deinde abbas Eliensis, ubi ecclesiam Eliensem aedificare coepit. Walkelinus praefecit Simeonem Priorem Wintoniensem. Quo usui erat cum bona inter monachos et domum suam divisit.

Gerardus, Walkelini nepos, erat Cantor Rothomagensis, deinde Herefordensis episcopus ab 1096, et tandem Eboracensis archiepiscopus ab 1100. Fuit Cancellarius ab anno 1085 ad 1092, et Gulielmo I et Gulielmo II rege.

## Notae 
Categoria:Episcopi Wintonienses
Categoria:Mortui 1098
Categoria:Nati saeculo 11
Stagira

**Stagira** vel **Stagirus** (Graece Στάγειρα, Στάγειρος, Στάγιρος) fuit antiqua urbs Graeca ad oram Strymonicam in orientali Chalcidicae parte sita. Eius reliquiae prope hodiernum rus Olympiadam (Ολυμπιάδα) reperiuntur.

Ab Andriis colonis circa annum 655 a.C.n. condita est; postea et Chalcidenses in urbem migraverunt. Aristotelis urbs est natalis, unde ille et Stagirita vocatur. A Philippo II Macedoniae destructa, ab Alexandro iterum aedificata est, Aristotele rogante.

## Fontes
* Plutarchus, *Vita Alexandri* 7
* Thucydides IV 88

## Nexus externi
Categoria:Chalcidice
Categoria:Urbes Graecae antiquae
Categoria:Condita saeculo 7 a.C.n.
Sedanscum

**Sedanscum** (Polonice *Sędańsk*, Theodisce *Seedanzig*) est parvus vicus in palatinatu Varmiae et Masuriae in Polonia. Situm est Masuriae in comitatu Ortelsburgi, ac caput  Sedansci est, ubi sculteti munus ex anno 2024 Christina Jonik fungitur.

## Historia 
[thumb|upright=0.8|left|[Via super unam ex quattuor fluminibus.]]
Sedanscum conditum tempore Prussiae feodum regis Poloniae erat, die 14 Novembris 1579 Iure Culmense in 600 iugeribus agri ab Iona de Dobeneck (qui capitanei Ortelsburgi munus fungebatur), cum is Ioannis Pollacki tres fundos transcripserit; ducenti incolae Sedansci pro Germania suffragati sunt, nemo pro Polonia.:
* Maхima altitudo - 6.1m
* Longitudo - 2200m
* Latitudo - 11000m
* Area - 168.50ha
* Capacitas - 4212.5 mille m3

In vico pauca prata sunt, ubique vaccae aestate pascuntur. Totum Sedanscum silvae cingunt plenae et arborum foliatarum et pinetarum, quae diversa animalia habitant, inter quae apri, cervini, lupi, alces, castores, meles, vulpes.

## Vita socialis 
thumb|upright=0.8|Prata et domus Sedansci.
thumb|upright=0.8|Sedanscum ante paucos annos..
Sedanscum 308 incolae habitant, qui Ortelsburgi discunt et plerique laborant. Quamquam vicus parvus est, homines ex finitimis locis ad se trahit, praesertim cum in vico silentium regnet. Videtur tranquilitas eis placere et otia prope naturam animo bonum effectum habere. Per viam bitumineam incolae Ortelsburgi birotis Sedanscum vehere possunt, iuvenes et parentes cum liberis vel senes cum nepotibus. Sedansci situs est area ludorum liberis et pulchrae silvae splendidae deambulatum itu. Itinerantes in deversorio apud lacum dormire possunt et manere tempus actum caudicis natatum in fluminibus lacuque.

* Polonia
* Protectio naturae
* Prussia
* Vicus rusticus

## Notae 
## Bibliographia 
* Meyhöfer, Max. 1984. "Die Landgemeinden des Kreises Ortelsburg."

## Nexus externi 
Categoria:Vici Poloniae
Caesar Pasini

**Caesar Pasini** (Mediolani natus anno 1950) est eruditus et presbyter Italicus. Ab anno 2007 usque ad annum 2023 Bibliothecae Apostolicae Vaticanae praefectus erat.

## Scripta selecta 
* ''Vita di S. Filippo d'Agira attribuita al monaco Eusebio*, Pontificium Institutum Orientalium Studiorum, Romae 1981 (Orientalia Christiana Analecta 214)
* *Inventario agiografico dei manoscritti greci dell'Ambrosiana*, Société des Bollandistes, Bruxellae 2003 (Subsidia Hagiographica 84), ISBN 2873650141
* *Bibliografia dei manoscritti greci dell'Ambrosiana'', Vita e Pensiero, Mediolani 2007, ISBN 9788834314234

## Nexus externi 
* Pagina interretialis VIAF
* Scheda biographica 

Categoria:Bibliothecarii Vaticani
Categoria:Eruditi Italiae
Categoria:Presbyteri catholici
Evocatio

fuit sacer pristinae Romae ritus quocum Romani deos loci praesides invitabant ut se ad Romanos coniungerent. Priusquam Romani obsiderent hostes, ritus a duce Romanorum pronuntiabatur. Praeterea victimas divis immolabant, ut prosperum belli exitum impetrarent.

Exemplum in Macrobii *Saturnalibus* invenitur, ubi Scipio Aemilianus verba pronuntiat ad Carthaginis deos, quibus eos se Romae coniungere petit. 

Opus ut carmen ab ipso Macrobio definitus est; antiquorum carminum proprietates habet, saepe nominibus ac verbis utitur quae memorabilitatem promovent.

## Bibliographia
* Jörg Rüpke: *Domi militiae*. Franz Steiner Verlag, 1990, ISBN 3-515-05679-3, pp. 16, 70 ff., 120, 155, 164, 259 (GoogleBooks  

Categoria:Res militares Romanae antiquae
Categoria:Ritus Romani
Zanda Martens

**Zanda Martens** (nata Libae in Lettonia die 1 Octobris 1984) est femina politica Germanica factionis SPD. Ex anno 2021 est socia Dietae Foederalis Germaniae, ubi ordinaria Commissionis Iuris socia et praeses Subcommissionis Iuris Europaei est.

## Vita 
Zanda Martens (scriptura Lettica *Zanda Martena*) nata est filia familiae operariorum in R.S.S. Lettica; parentes eius in fabrica chalybis occupati erant. Post scholam frequentatam, auxilio stipendii ab anno 2002 ad 2008 ius in Universitate Publica Reipublicae Lettiae studuit. Cum gradum magistri Iuris adeptus esset, ab anno 2008 ad 2010 ut iurisconsultus pro consilio Confoederationis Syndicalis Letticae (LBAS) laboravit. Anno 2010, propter causas personales, Düsseldorpiam se contulit et civitatem Germanicam accepit. Ab anno 2010 ad 2012 studium absolventium iurisprudentiae in universitate Rurali Bochum frequentavit, quod gradu Magister Legum (LL.M.) perfecit. Ab anno 2018 ad 2021 studium doctorale in Universitate Bremensi secuta est.

Martens ab anno 2012 ad 2013 ut secretaria iuridica apud *DGB Rechtsschutz GmbH* laboravit et postea usque ad annum 2019 ut secretaria syndicalis pro ver.di in regione Düsseldorpiae operata est et in ducatu regionis officiorum postalium, expeditorum et logisticorum munere functa est. Ex anno 2019 laborat ut secretaria syndicalis/iurisconsultus pro IG Metall.

## Politica 
Martens mense Ianuario 2018 SPD adiunxit. Ab anno 2019 ad 2023 vicepraeses Consociationis Laboris (AfA) Düsseldorpiae fuit, atque ab anno 2021 ad 2023 vicepraeses SPD subdistricitus Düsseldorpiae. Ab anno 2023 praeses SPD Düsseldorpiae est. Ab mense Martio 2021 est membra in consilio civitatis NRWSPD.

In comitiis foederalibus anni 2021, Martens candidata directa SPD in circulo electorali 106 (Düsseldorf I) contendit. Accepit 22,4 centesimas suffragiorum primorum et in Dietam Foederalem Germaniae per locum 28 in indice civitatis SPD NRW electa est. Membra ordinaria Commissionis Iuris, membra substituta Commissionis Externorum atque praeses Subcommissionis Iuris Europaei in vicesima Dieta Foederali est. Ea membrum est in 2. Commissione Inquisitionis vicesimae legis periodi Bundestagi Germanici.

Martens ad Sinistram Parlamentariam in factione SPD Dietae Foederalis pertinet.

## Sodalitates 
Martens ex anno 2011 socia unionum ver.di et IG Metall est. A mense Martio 2022 est socia consilii supervisorii *Flughafen Düsseldorf* et *Arbeiterwohlfahrt Familienglobus gGmbH* in Düsseldorpia. A mense Martio 2023 Martens membra consilii civitatis *Deutscher Mieterbund NRW* est.

## Notae 
Categoria:Incolae Lettoniae
Categoria:Legati Diaetae foederalis Germaniae
Categoria:Politici Germaniae
Carmina triumphalia

**Carmina triumphalia** sunt litterarum Latinarum genus, quod antequam litterae repertae sunt, ortum est; metris et recitatione utuntur: non scribebantur, sed recitabantur. Exempla ab aliquibus auctoribus, qui ea referunt in eorum operibus,  nota sunt. Legionarii Romani in caerimonia triumphi, cum maximarum auctoritatum, ducis victoris et militum pompa a Porta Triumphali ad Capitolium in ordinem iret, talia carmina ex tempore fundebant. Ea carmina ducem victorem non solum laudabant, sed etiam deridebant, et hoc Fescennini habebantur (dicta obscaena quae terrae fertilitatem celebrabant; putatur nomen ab urbe Fescennio aut a fascino, quod fascinationem et sterilitatem abducebat, nasci).

Carmina triumphalia ludibrio exaltationem temperabant et ducis victoris superbiam amovebant.

Hic mos admirabilis viris doctis videtur, cum iis temporibus et praecipue inter Romanos milites magna disciplina et maxima severitas viguerint.

Suetonius, in *Vita Caesaris*, hoc exemplum refert:

Gallias Caesar subegit, Nicomedes Caesarem:  ecce Caesar nunc triumphat qui subegit Gallias, Nicomedes non triumphat qui subegit Caesarem

*Epinicion

## Nexus externi
* De carminibus triumphalibus. 

## Bibliographia
* Conte G. B. - Pianezzola E., *Latinitatis memoria, storia a testi della letteratura latina*, Florentiae 1998.
* Garbarino G. - Pasquariello L., ''Latina 1 - Dalle origini all'età di Cesare'', Varese 2008

Categoria:Genera musica
Categoria:Litterae Latinae
Categoria:Triumphi
Laudatio funebris

**Laudatio funebris** Romae antiquae fuit oratio quam propinqui aut peritus orator in funere in memoriam defuncti habebant. Caerimonia funebris facta est in partes, earum erant sacrificium et pompa, per quam propinqui defuncti imagines suorum maiorum ferebant vel induebant. Et praeficae erant, sicut in mulierum Graecarum moribus, solutae ad flendum. Nomen huius ritus “neniae” erat. Postquam in forum ventum erat, aliquis, maxime propinquorum, dum in rostris erat, laudationem habebat. Quacum de vita mortui, de cursu honorum, de victoriis in proeliis et de triumphis narrabat.

## Bibliographia
* Franca Ela Consolino: *Leichenrede.* In: *Reallexikon für Antike und Christentum*. Band 22, Hiersemann, Stuttgardiae 2008, ISBN 978-3-7772-0825-1, Sp. 1133–1166, hier: 1146–1150
* Wilhelm Kierdorf: *Laudatio funebris. Interpretationen und Untersuchungen zur Entwicklung der römischen Leichenrede.* Meisenheimii 1980, ISBN 3-445-01941-X (Habilitationsschrift Bochum 1975/76)
* 
* Gero von Wilpert: *Sachwörterbuch der Literatur.*  Editio octava.  Stuttgardiae 2013, ISBN 978-3-520-84601-3, p. 452.

Categoria:Ars rhetorica
Categoria:Religio Romana
Scipionum elogia

**Elogia Scipionum** sunt inscriptiones Latinae antiquae, in sepulcro Scipionum factae et versu Saturnio compositae. Elogium inscriptio in defuncti honorem est, quod in monumentis, statuis vel sepulcro poni potest. Elogia curriculum honorum defuncti et originem familiae eius narrant. Laudationi funebri brevi elogium simile est.

Primum exemplum elolgium Scipionis Barbati est; Publio Valerio Levino et Tiberio Coruncanio consulibus compositum est. Scipionis Barbati sepulcrum nunc servatum est in museo Vaticano. Aliud exemplum est elogium Barbati filii, Lucii Cornelii Scipionis, quod a laeva paterni monumenti positum est. Duae inscriptiones sunt: altera scripta est in operculo, de defuncti nomine et honoribus, altera in arca, de oratione funebri. Haec inscriptio secunda scripta est post Lucii Cornelii mortem, Marco Emilio Barbula et Marco Iunio Pera consulibus. 

## Inscriptiones
### Scipionis Barbati inscriptio 
CORNELIUS LUCIUS       SCIPIO BARBATUS

GNAIVOD PATRE PROGNATUS     FORTIS VIR SAPIENSQUE

QUOIUS FORMA VIRTUTEI       PARISUMA FUIT

CONSOL CENSOR AIDILIS       QUEI FUIT APUD VOS

TAURASIA CISAUNA        SAMNIO CEPIT

SUBIGIT OMNE LOUCANAM       OPSIDESQUE ABDOUCIT

### Lucii Cornelii Scipionis inscriptio 
HONC OINO PLOIRUME         COSENTIONT R[OMANE]

DUONORO OPTUMO       FUISE VIRO

LUCIOM SCIPIONE.         FILIOS BARBATI

CONSOL CENSOR AIDILIS         HIC FUET A [PUD VOS.]

HEC CEPIT CORSICA        ALERIAQUE URBE

DEDET TEMPESTATEBUS        AIDE MERETO [D.]

## Bibliographia
* CIL VI, 1285, 1287-1289 = I2, 7 et 9-11 = *ILLRP*, 309-312 = *CLE*, 7, 6, 8-9
* Ch. Guittard, « L'emploi du vers saturnien dans les *Elogia Scipionum* », dans A. Sartre-Faurait éd., ''Les Pierres de l'offrande*, II, Turici, 2003,  92-100.
Mathieu Jacotot, "Les épitaphes des Scipions : la mobilisation de l’honos par l’aristocratie", in *Question d'honneur. Les notions d'honos, honestum et honestas dans la République romaine antique*, Publications de l’École française de Rome, 2013: 601-620
* L. Lamoine, « Les lecteurs de l*'elogium* de Scipion Barbatus (II) », *Archeologia classica*, 60, 1998, 361-368.
* M. Massaro, « Questioni di epigrafia scipionica », *Epigraphica'', 70, 2008, 31-90 (AE 2008, 168)

Categoria:Documenta Latina archaica
Categoria:Inscriptiones
Categoria:Scripta saeculo 3 a.C.n.
Vetus ius Latinum

**Ius latinum** status civilis erat, quod in Roma inter plenam civitatem Romanam et statum peregrinum positum erat, etiam appellatum "civitas latina".

A principio corpus erat potestatum Latinorum in eorum natione.

Fragmenta quae harum tabularum exstant, nos certiores faciunt de comprehensione et investigatione fontium urbis Romae.

IV, 2. "Si filius ter a patre veniit, certe et definite a patria potestate liber est."

Patre familias, in Romana societate, maximam auctoritatem exercebat in tota familia.

Signa:

1) Venumduit: vocabulum "venum dare" in nuntiis adhibetur non solum ut significet "vendere", sed etiam ut significet "facere mercaturam" id est "permutatio cum alterniis utilitatibus pecuniariis".

VIII, 2. Si membrum rupsit, ni cum eo pacit, talio esto.

Talionis ius est principium ultionis pro damno expressum Italice locutione "occhio per occhio dente per dente".

Signa: 1) Rupsit: modus optativus vetustus, congruens cum vocabulo "ruperit"; 2) Ni: nisi 3) Paci: haec forma ex antiquo verbo "paco" (postea "paciscor") oritur, congruens cum vocabulo "paciscitur"
Ivar Giaever

thumb|Ivar Giaever.
**Ivar Giaever** (natus Bergae 5 Aprilis 1929) est physicus Americanus origine Norvegiae, qui anno 1973 Praemium Nobelianum physicae cum Leone Esaki et Brian D. Josephson accepit, ratione studii effectus cuniculi sub semiconductris et superconductris.

Alumnus Universitatis Technicae Scientiarque Naturalis Norvegiae deinde Instituti Polytechnici Rensselaer fuit et professor Universitatis Osloensis fuit.

## Notae 
## Nexus externi 
Categoria:Alumni Universitatis Technicae Scientiaeque Naturalis Norvegicae
Categoria:Physici Civitatum Foederatarum
Categoria:Physici Norvegiae
Categoria:Praemium Nobelianum Physicae